《别司马汪公八首 其三》
明代·胡应麟

丈夫重意气，焉论越与秦。千里行相求，冈陵若云屯。

轻舟涉广行，夹岸垂芳荪。巨石何崔嵬，日夜飞流奔。

天都在咫尺，举头见龙门。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。